บาทเปิด 35.63 บาทต่อดอลล่าร์ แนวโน้มอ่อนค่าตามภูมิภาค
เงินบาทเปิด 35.63 บาทต่อดอลล่าร์  แนวโน้มอ่อนค่าตามภูมิภาคหลังเงินไหลออก-มีแรงซื้อดอลล์
19 ก.พ. 2559

เงินบาทเปิด 35.63 บาทต่อดอลล่าร์  แนวโน้มอ่อนค่าตามภูมิภาคหลังเงินไหลออก-มีแรงซื้อดอลล์
นักบริหารเงิน เปิดเผยว่า เงินบาทเปิดตลาดเช้านี้อยู่ที่ 35.63 บาท/ดอลลาร์ อ่อนค่าจากช่วงปิดตลาดเย็นวานนี้ที่ระดับ 35.55/56 บาท/ดอลลาร์ เคลื่อนไหวในทิศทางเดียวกับค่าเงินภูมิภาค เนื่องจากมีแรงซื้อดอลลาร์กลับเข้ามาในตลาดหลังตัวเลขเศรษฐกิจของสหรัฐฯ เมื่อคืนออกมาค่อนข้างดี
"เงินบาทเปิดตลาดเช้านี้อ่อนค่าสอดคล้องกับภูมิภาคเนื่องจากมีแรงซื้อดอลลาร์ ขณะที่มีปัจจัยภายในจากเมื่อวานที่ต่างชาติเทขาย bond" นักบริหารเงิน กล่าว       นักบริหารเงิน คาดวันนี้เงินบาทจะเคลื่อนไหวอยู่ในกรอบระหว่าง 35.55-35.70 บาท/ดอลลาร์
"วันนี้เงินบาทมีทิศทางกลับมาอ่อนค่า" นักบริหารเงิน กล่าว